CELEX: 32009R0056
Language: lt
Date: 2009-01-21 00:00:00
Title: 2009 m. sausio 21 d. Komisijos reglamentas (EB) Nr. 56/2009 dėl tam tikrų prekių klasifikavimo Kombinuotojoje nomenklatūroje

23.1.2009   
            
            
               LT
            
            
               Europos Sąjungos oficialusis leidinys
            
            
               L 19/3
            
         
      KOMISIJOS REGLAMENTAS (EB) Nr. 56/2009
   2009 m. sausio 21 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, vadovaujantis Reglamento (EEB) Nr. 2913/92 12 straipsnio 6 dalimi, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. sausio 21 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Krepšys pasiūtas iš audinio, nuausto iš siauresnių kaip 5 mm pločio polipropileno juostelių, stačiakampio gretasienio formos, jo apytiksliai matmenys – 54,5 cm × 74 cm × 25 cm, su dvejomis iš tokios pačios medžiagos pasiūtomis tvirtomis rankenomis, prisiūtomis prie ilgųjų krepšio šonų ir einančiomis žemyn po krepšio apačia.
                  Krepšio paviršius iš abiejų pusių matomai padengtas lakštiniu plastiku, viduje nėra skyrių ir jis gali būti viršuje uždaromas užtrauktuku. Kraštai sutvirtinti prisiuvama juostele.
                  (talpykla, panaši į pirkinių krepšį)
                  (Žr. nuotrauką Nr. 649) (1)
                  
               
               
                  4202 92 19
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 2 pastabos m punktu, 42 skirsnio 1 papildomąja pastaba bei KN kodus 4202, 4202 92 ir 4202 92 19 atitinkančiais prekių aprašymais.
                  Dėl stačiakampio gretasienio formos, būdingos pirkinių krepšiams, bei sustiprintų rankenų, išdėstytų taip, kad pirkėjas krepšį galėtų nešti rankomis, taip pat todėl, kad dėl lakštinio plastiko dangos, užtrauktuko, sutvirtintų kraštų ir tvirtų rankenų (kurios tęsiasi abejose krepšio pusėse, kad būtų tvirtesnės) jis gali būti ilgalaikio naudojimo, krepšiui būdingos „talpyklos, panašios į pirkinių krepšį“ savybės.
                  Talpyklos, panašios į pirkinių krepšį, priskiriamos 4202 pozicijai (taip pat žr. Suderintos sistemos (SS) paaiškinimų 4202 pozicijos paaiškinimų pirmąją pastraipą, kurioje aiškiai nurodyta, kad šiai pozicijai priskiriami tik konkrečiai joje nurodyti dirbiniai ir panašios talpyklos).
                  Dėl pirmiau minėtų savybių šis dirbinys nelaikytinas talpykla, daugiausia naudojama bet kurios rūšies prekėms pakuoti ar gabenti, todėl vadovaujantis 39 skirsnio 2 pastabos m punktu jis nepriskirtinas 3923 pozicijai (taip pat žr. Suderintos sistemos paaiškinimų 3923 pozicijos paaiškinimų pirmosios pastraipos a punktą ir antrąją pastraipą).
                  Kadangi šio dirbinio išorinis paviršius padengtas lakštiniu plastiku, matomu plika akimi, jis turi būti klasifikuojamas kaip prekė, kurios išorinis paviršius iš lakštinių plastikų (žr. 4202 skirsnio 1 papildomąją pastabą).
                  Todėl dirbinys klasifikuojamas priskiriant KN kodą 4202 92 19.
               
            
         
      
         (1)  Nuotrauka skirta tik informacijai.